На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16) и члана 15. Одлуке о оснивању Народног музеја Ниш ("Службени лист града Ниша", број 2/11 и 115/16)

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Народног музеја Ниш за 2017. годину, број 02 бр. 326/3-17 који је донео Управни одбор ове установе на седници одржаној 26.05.2017. године.

 II Програм рада Народног музеја Ниш за 2017. годину, реализоваће се у складу са финансијским планом ове установе за 2017. годину.

 III Решење доставити Народном музејау Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Народног музеја Ниш, на седници одржаној 26.05.2017. године, донео је Програм рада Програм рада Народног музеја Ниш за 2017. годину, број 02 бр. 326/3-17 .

 Програм рада Народног музеја Ниш за 2017. годину, поред основних података о Установи, делатности, организационој структури садржи и планиране програмске активности.

 У овој години Народни музеј ће наставити ископавања на локалитету хумска Чука у селу Хум која су започета 2009.год, а настављена 2014, 2015 и 2016. године, уз материјалну помоћ Министарства културе Републике Србије, Града Ниша и ГО Црвени Крст. Веома је битно наставити ископавања на овом локалитету, који заједно са локалитетом Бубањ у Новом Селу (Ниш) чини комплекс културне групе Бубањ – Хум. Оба локалитета заузимају важно место на југоистоку Европе и у светској археологији. Интанзивно се ради на припреми пројектне документације за израду пројекта праисторијског археолошког парка. Циљ овог пројекта је да се објаве резултати ископавања, који документују веома важан део историје нишке регије и реконструише у потпуности начин праисторијског живота. У 2017. години неопходно је извршити стручну обраду археолошког материјала из ранохришћанских цркви са локалитета Медијана за потребе публиковања. У 2017. години радиће се на представљању средњовековне археолошке грађе, превасходно материјала који се везује за ратна дејства. У сарадњи са одељењем документације планирана је припрема изложбе „МУЗЕЈСКИ ВРЕМЕПЛОВ“.

Израда инвентарних картона за новац Новијег доба и обрада Римског новца као и израда топографске мапе налаза новца. У плану је почетак теренског истраживања из области антропологије на подручју Ниша и околине, као и наставак теренског истраживања старих заната у Нишу и околини. Поред редовних активности, оделење документације у 2017. планира изложбе „Музејски времеплов“. „Музејски времеплов“ је планиран за „Ноћ музеја“, односно „10 дана од 10 до десет“. На изложби би био приказан историјат Музеја у периоду од 50-тих до 90-година.

Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Народног музеја Ниш за 2017. годину.

 **СЕКРЕТАР**

 Небојша Стевановић